C 204/4
LT
Europos Sąjungos oficialusis leidinys
2023 6 12
Eurosistemai, kaip emisijos centriniam bankui, labai svarbi patikima tvarka, kuria būtų užtikrinamas Sąjungos centrinės tarpuskaitos saugumas ir veiksmingumas.
PSŠ, vykdančios reikšmingą eurais išreikštą veiklą, sutrikimai galėtų neigiamai paveikti euro zonos kredito įstaigų likvidumo poziciją ir sklandų mokėjimo sistemų veikimą, o tai keltų riziką veiksmingam pinigų politikos poveikio perdavimui ir galiausiai trukdytų siekti Eurosistemos pagrindinio tikslo – palaikyti kainų stabilumą (3).
Atsižvelgiant į Bendro priežiūros mechanizmo (BPM) prižiūrimų kreditų įstaigų pozicijų ES PSŠ atžvilgiu dydį, stipri Sąjungos centrinės tarpuskaitos sistema svarbi ir BPM.
Konkrečios pastabos
1.
Institucijų tarpusavio bendradarbiavimo stiprinimas ECB pritaria pasiūlymui Sąjungos lygmeniu stiprinti institucijų tarpusavio bendradarbiavimą ir išplėsti Europos vertybinių popierių ir rinkų institucijos (ESMA) vaidmenį priežiūros konvergencijos didinimo srityje, visų pirma, suteikti jai įgaliojimus balsuoti ir teikti nuomones priežiūros klausimais, o krizių atvejais – koordinuoti veiksmus.
ECB nuomone, atsižvelgiant į tarpuskaitos pajėgumų didėjimą Sąjungoje ir su tuo susijusią tarpvalstybinę riziką, tai žingsnis teisinga linkme, stiprinantis centrinės tarpuskaitos priežiūrą Sąjungos lygmeniu.
Dėl ES PSŠ svarbos ir sudėtingumo – pradėjus taikyti aktyvios sąskaitos reikalavimą jos turėtų tapti dar svarbesnės ir sudėtingesnės, – taip pat dėl PSŠ sąsajos su svarbiomis kredito įstaigomis, kurios yra jų tarpuskaitos narės, Sąjungos lygmeniu reikalinga griežtesnė priežiūra, taip pat būtina valdyti galimą sisteminės rizikos išplitimą į kitas valstybes nares.
1.1.
Kolegijos
1.1.1.
Nuolatinis kolegijų dalyvavimas: nuomonės ir metinės peržiūros procesas Pagal Europos Parlamento ir Tarybos reglamentą (ES) Nr. 648/2012 (4) (toliau – ERIR) sukurta kolegijų sistema pasiteisino kaip veiksmingas būdas konkrečioms centrinės tarpuskaitos problemoms, kylančioms dėl aiškiai pasireiškiančių ir sienas bei sektorių ribas peržengiančių PSŠ keliamos rizikos padarinių, atremti.
Kolegijos suteikia galimybę skirtingų jurisdikcijų ir skirtingus įgaliojimus turinčioms institucijoms keistis informacija, teikti įžvalgas ir dėstyti susirūpinimą keliančius klausimus dėl ES PSŠ rizikos valdymo metodų bei paslaugų paketo.
Šiuo metu kolegijos teikia nuomones dėl, be kitų dalykų, PSŠ leidimų, PSŠ veiklos bei paslaugų išplėtimo ir reikšmingų modelių pakeitimų.
Tačiau PSŠ atsakomosios rizikos valdymo priemonės, kurių imamasi atsižvelgiant į rinkoje vykstančius pokyčius ir rizikas, šiuo metu per oficialius kolegijų procesus nėra nuodugniai tikrinamos, nebent PSŠ veiksmai yra susiję su reikšmingais veiklos ar rizikos modelių pakeitimais.
Siekdamas sustiprinti nuolatinį kolegijos dalyvavimą, ECB visiškai pritaria Komisijos pasiūlymui, kad kiekvienos PSŠ kompetentinga institucija bent kartą per metus kolegijai pateiktų išsamią ataskaitą, kurioje būtų apžvelgiama, kaip PSŠ laikosi ERIR nuostatų, ir įvertinama PSŠ patiriama rizika (5).
ECB palankiai vertina Komisijos pasiūlymą reikalauti, kad kolegija teiktų papildomas nuomones apie pagrindinius priežiūros sprendimus, pavyzdžiui, dėl ataskaitų dėl PSŠ peržiūros ir vertinimo, garantinių įmokų reikalavimų ir galimų leidimo panaikinimų (6).
(3) Žr.
2017 m. spalio 4 d. Europos Centrinio Banko nuomonės CON/2017/39 dėl pasiūlymo dėl Europos Parlamento ir Tarybos reglamento, kuriuo iš dalies keičiamos Reglamento (ES) Nr.
1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), ir Reglamento (ES) Nr. 648/2012 nuostatos dėl pagrindinių sandorio šalių leidimų suteikimo procedūrų bei jose dalyvaujančių institucijų ir trečiųjų šalių pagrindinių sandorio šalių pripažinimo reikalavimų (OL C 385, 2017 11 15, p.
3) Bendras pastabas.
Visos ECB nuomonės skelbiamos interneto svetainėje „EUR-Lex“.
(4) 2012 m. liepos 4 d. Europos Parlamento ir Tarybos reglamentas (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (OL L 201, 2012 7 27, p. 1).
(5) Žr. siūlomo reglamento 1 straipsnio 16 punkto b papunktį.
(6) Žr. siūlomo reglamento 1 straipsnio 12 punktą, kuriuo į ERIR įterpiamas naujas 17b straipsnio 1 dalies b punktas.